Okresná prokuratúra Žilina 
Moyzesova 20, 011 56 Žilina 1 	

Sp. zn. : 1 Pv 906/13/5511	Žilina, 18.9.2014
EEČ : 2-43-463-2014

U Z N E S E N I E

Trestná vec:	obvinený XXXXX  
Prečin:	Porušovanie autorského práva podľa § 283 odsek 1, odsek 2 písmeno a, písmeno d Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Žilina
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX 
	sídlo organizácie: XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 1 814,00 € 
b.	Peňažná suma určená na všeobecne prospešné účely: 140,00 € 
c.	Suma odovzdaná štátu na peňažnú pomoc obetiam trestnej činnosti: 140,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Odb.kriminálnej polície OR PZ  Žilina pod spisovou značkou XXXXX.
vystupujúc na počítačovej výmennej sieti typu P2P na internete v programe Strong DC++ pod prezývkou XXXXX poskytol voľne na stiahnutie v období najmenej od XXXXX do XXXXX na presne nezistenom mieste prostredníctvom počítačového systému z IP adresy XXXXX prostredníctvom uzlu HUB: XXXXX najmenej 33,68 GB počítačových dát - hudobných súborov so zvukovými záznamami, podliehajúcimi ochrane zákona č. 618/2003 Z.z. o autorskom práve a právach súvisiacich s autorským právom v znení neskorších predpisov a ku ktorým záznamom majú vlastnícke práva výrobcovia zvukových záznamov v zastúpení XXXXX, čím svojím konaním porušil autorské práva neoprávneným zásahom do zákonom chránených práv k zvukovým záznamom podľa § 24 zákona č. 618/2003 Z.z. o autorskom práve a právach súvisiacich s autorským právom v znení neskorších predpisov a spôsobil výrobcom zvukových záznamov zastýpeným XXXXX škodu vo výške najmenej XXXXX- €

Odôvodnenie: 
Vyšetrovateľ OR PZ OKP 3. oddelenie vyšetrovania Žilina uznesením sp. zn. XXXXX zo dňa 24.04.2014 vzniesol obvinenie podľa § 206 ods. 1 Tr. por. XXXXX z prečinu porušovania autorského práva podľa § 283 odsek 1, odsek 2 písm. a), d) Tr. zák. na tom skutkovom základe, ako je uvedený vo výrokovej časti tohto uznesenia. 

	V konaní pred probačným a mediačným úradníkom, sa obv. XXXXX ku spáchaniu skutku, ktorý sa mu kladie za vinu, priznal, vyhlásil, že  spáchal skutok, za ktorý je stíhaný a svoje konanie oľutoval. V konaní pred probačným a mediačným úradníkom vyhlásil poškodený, že od obvineného nežiada náhradu škody, nakoľko už pred samotnou mediáciou uzatvoril dohodu s obvineným o náhrade škody vo výške 1814,- €, ktorú sumu obvinený aj uhradil. 

	Skutočnosť uzavretia zmieru medzi obv. XXXXX a poškodeným je zrejmá z písomného zmieru uzatvoreného dňa 28.08.2014 pred probačným a mediačným úradníkom Okresného súdu v Žiline.

	Z listinných dôkazov, zabezpečených v priebehu prípravného konania vypovedajúcich o osobe páchateľov vyplýva, že obvinený doposiaľ nebol súdne trestaný, nebol voči nemu schválený zmier ani podmienečne zastavené trestné stíhanie, neboli zistené ani žiadne iné závady v správaní obvineného, ktoré by vylučovali schválenie zmieru.
 
	Obvinený vložil na účet Okresnej prokuratúry v Žiline č. 7000231396/8180, vedenom v štátnej pokladnici sumu 140,- €.

V rámci zmieru uzatvoreného medzi obvineným a poškodenými bolo dohodnuté, že celá táto suma patrí štátu na peňažnú pomoc poškodeným podľa osobitného zákona. 

Vzhľadom k uvedeným skutočnostiam konštatujem, že v danej veci boli splnené zákonné podmienky stanovené v § 220 Tr. por. v smere rozhodnutia o schválení zmieru a zastavení trestného stíhania. Vo veci ide o konanie o prečine, za ktorý Trestný zákon ustanovuje trest odňatia slobody s hornou hranicou neprevyšujúcou päť rokov, obvinený vyhlásil, že spáchal skutok, za ktorý je stíhaný, pričom nie sú odôvodnené pochybností o slobodnosti, vážnosti a určitosti tohto vyhlásenia, obvinený škodu po dohode s poškodeným uhradil a zložil na účet prokuratúry peňažnú sumu určenú na peňažnú pomoc poškodeným podľa osobitného zákona a táto suma nie je zrejmé neprimeraná závažnosti spáchaného trestného činu a vzhľadom na povahu a závažnosť tohto trestného činu, mieru  akou bol dotknutý verejný záujem, na osobu obvineného a na jeho osobné a majetkové pomery možno prijať záver, že rozhodnutie o schválení zmieru je nielen dostačujúce, ale aj dôvodné.

	Na základe uvedeného som rozhodol tak, ako je uvedené vo výrokovej časti tohto uznesenia.

Poučenie: 
Proti tomuto uzneseniu nie je prípustná sťažnosť. 

JUDr. Peter Pekara
prokurátor